Euboia — Karystos — ca. 1st c. BC — cf. Addenda p.176 — cf. IG XII, Suppl. 174,4
Region: Aegean Islands, incl. Crete (IG XI-[XIII]) — Euboia (IG XII,9) 

[- αλ]αβ[α]νδεων [ε]δοξεν αλ[αβ]ανδεων τη βου[λ]η και τω δημω εισ[η]γ[ησα]μ[ε]ν[ων την] γνωμην διονυσ[ικ]λη[ου]ς του β[---] [ε]πιψηφ[ι]σαμενου δε μενισκου τ[ου --- γνωμη αρχον]των επει αγαθοπου[ς του δεινος και ο δεινα του δεινος] και λαμπρας ιλαρου γραμματευς καρυστιοι ανδρες ενα[ρετοι] κ[αι] υπερβαλλουση συνεσ[ει κεκοσμημενοι μεταπεμφ]θεν[τες] δικασται δεδικακασι παρ ημειν [κ]αλως και ακολουθω[ς] τοις νομο[ις] παντα πεποιηκασιν α[ντ]α[ξ]ιως του [της πατριδ]ος αξιωματος και του της πολεως ημων μεγεθους ανενεωσαντο δε και εν τη βουλη και τω δημω και εδιδα[ξαν] τα αρχη[θεν υπαρχοντα] ταις πολεσιν προς αλληλας συνγενικα δικαια εποιησαν[τ]ο δε και τη[ν εν τη] πολει ημων επιδημιαν κοσμιον και σωφ[ρ]ονα και π[ρ]ε[πουσαν τω της] δικαστειας αξιωματι ωστε τον δημον ημων αποδεξαμενον αυτους ψ[η]φισασθαι τας καθηκουσας τιμας δεδοχθαι τη βουλη και [τω δημω] τετ[ει]μησθαι παλιν την τε πολιν και τους προγεγραμμενους ανδρας ταις αρμοζουσαις και προσηκουσαις τειμαις και ε[στεφανωσθαι] χρυσεοις στεφανοις υπαρχειν δε αυτοις και τεκνοις και εκγονοις αυ[τω]ν και πολειτειαν επ ιση και ομοιαι [π]α[σιν αλαβανδευσιν] εξειναι δε αυτοις αναθειναι και ανδριαντας εν τω επισημοτατω της πολεως ημων τοπω και επιγρ[αψ]αι τας προγεγρ[αμμενας τει]μας οπως δε και η πατρις αυτων επιγνω τα εψηφισμενα υπο της βουλης και του δημου τοις ανδρα[σι] τειμια αποσταλην[αι εις καρυστον αντι]γραφον τουδε του ψηφισματος σημανθεν τη δημοσια σφραγειδι.